 Xanuunka dhacsanaanta ama howlgabka qanjirka thyroid-ka wuxuu ku badan yahay haweenka da dhaxaadka ah, dumarkeenna soomaalida aad ayuu ugu badan yahay, laakiin nasiib darro badanaa dhakhaatiirta si dhakhso ah kuma baraarugaan, maadaama calaamadaha la dareemo ay u ekaan karaan cudurro kale sida roomaatiisamka, wadna xanuunka, cudurka kolestaroolka, buruseelka, kaalsiyam yarida iyo cudurka loo yaqaano Fibromyalgia, sidaa darteed haddii aad isku aragtid astaamaha cudurkaan waa in dhakhtarka uu kaa baaraa cudurradaas oo idil si loo hubiyo midka aad ka sheeganaysid. 